কালীঘাটের মন্দিরে পুজো দিলেন কেকেআরের অধিনায়ক অজিঙ্ক্য রাহানে

কলকাতা: আর মাত্র কয়েক মুহূর্তের অপেক্ষা। তারপরেই ইডেনে শুরু হবে KKR vs RCB দ্বৈরথ। তার আগে কালীঘাটের মন্দিরে পুজো দিলেন অজিঙ্ক্য রাহানে (Ajinkya Rahane)। স্বপরিবারে কালীঘাটের মায়ের কাছে পুজো দিলেন কেকেআর অধিনায়ক। সঙ্গে ছিলেন কোচ চন্দ্রকান্ত মণ্ডিত। পুজো দিয়ে চলতি বছরের আইপিএলয়ের সফর শুরু করতে চলেছে কেকেআর। শনিবার ইডেনে আইপিএলের প্রথম ম্যাচে মুখোমুখি হবে কলকাতা নাইট রাইডার্স (Kolkata Knight Riders) এবং রয়্যাল চ্যালেঞ্জার্স বেঙ্গালুরু (Royal Challengers Bengaluru)। ১২ বছর পর কলকাতায় আইপিএলের উদ্বোধনী অনুষ্ঠান। সেই নিয়ে উত্তেজনায় ফটছে শহরবাসী। এই প্রথম আইপিএলের উদ্বোধনী অনুষ্ঠানে সঞ্চালকের ভূমিকায় দেখা যাবে কিং খানকে।

আরও পড়ুন: ইডেনে আইপিএলের প্রথম ম্যাচ! যাতায়াতে করতে কালঘাম ছুটবে নিত্য যাত্রীদের

শনিবার জমকালো উদ্বোধনী ম্যাচের জন্য এলাহি আয়োজন। প্রথম ম্যাচ, তার উপর ঘরের মাঠে কেকেআর-এর খেলা, বিপরীতে আরসিবি, সব মিলিয়ে উন্মাদনার পারদ তুঙ্গে। ম্যাচে বাঁধ সাধতে পারে বৃষ্টি। এদিন কলকাতায় বৃষ্টির সম্ভাবনা রয়েছে। ইডেনে মেগা ম্যাচেও কোপ পড়তে পারে বৃষ্টির। ম্যাচের সময় বৃষ্টি হলে খেলা ভেস্তে যাওয়ার আশঙ্কা রয়েছে। সকাল থেকেই বৃষ্টি পড়ছে বিভিন্ন জায়গায়। বইছে ঝোড়ো হাওয়া। কিন্তু বেলা বাড়ার সঙ্গে সঙ্গে কিছুটা হলও কমেছে বৃষ্টি। ভারী বৃষ্টি হলেও তা থামার পর খুব বেশি সময় লাগবে না ম্যাচ শুরু করতে। রাত ৮.৩০-র আগে ম্যাচ শুরু হলে প্রতি ইনিংস পুরো ২০ ওভার করেই হবে। তার পর থেকে কমতে শুরু করবে ওভার। উদ্বোধনী অনুষ্ঠানের আগে যদি বৃষ্টি নামে এবং ম্যাচ শুরুর আগে থেমে যায়, সে ক্ষেত্রে উদ্বোধনী অনুষ্ঠান বাতিল হতে পারে। বৃষ্টির জন্য যদি ম্যাচ শুরু না হয়, সে ক্ষেত্রে অন্তত পাঁচ ওভারের ম্যাচ করার শেষ সময়সীমা ১০.৫৬। ম্যাচ শুরু হওয়ার পরে যদি বৃষ্টি নামে, সে ক্ষেত্রে পাঁচ ওভারের ম্যাচ আয়োজন করার শেষ সময়সীমা ১২.০৫।

দেখুন ভিডিও